หลังมีเพศสัมพันไป1เดือน ป้องกันพร้อมกินยาคุมฉุกเฉิน และเครียด และรู้สึกท้องอืดเรอบ่อยตั้งแต่ครึ่งเดือนแรก วันนี้ตื่นมาแฟนรู้สึกปากแห้งคอแห้ง ลิ้นรู้สึกเปลี่ยนไป ลิ้นร้อน เหมือนปลายลิ้นชาๆแห้งแปลกๆ แต่เมื่อวันพฤหัสที่ผ่านมาตรวจครรภ์ไปแล้วขึ้น1ขีด ซึ่งปกติประจำเดือนจะมาประมาณสิ้นเดือนไม่ก็ต้นเดือนครับ กลัวว่าจะเป็นอาการคนท้องไหมครับกังวลมาก
สวัสดีค่ะ ยาคุมกำเนิดแบบฉุกเฉินนั้นคือยาคุมที่ประกอบไปด้วยฮอร์โมนเพศหญิงในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้หากได้ใช้ยาคุมกำเนิดอย่างถูกต้องนั้น จะช่วยลดโอกาสการตั้งครรภ์ลงไปได้ประมาณ 80-90% จึงถือว่าโอกาสตั้งครรภ์มีได้น้อย แต่หากประจำเดือนไม่มาเกิน 35 วันจากรอบก่อนแล้ว ซึ่งถือว่าช้าผิดปกติ ควรจะต้องยืนยันให้แน่ใจว่าไม่ตั้งครรภ์ อาการปากแห้ง ลิ้นชาดังกล่าวมา ไม่ใช่อาการที่บ่งบอกถึงว่าตั้งครรภ์หรือไม่ตั้งครรภ์ ควรตรวจการตั้งครรภ์ด้วยชุดตรวจครรภ์ทางปัสสาวะ โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่เป็นไปได้ต่อไป